open-index/open-wikipedia-markdown huggingface dataset:
Julie Depardieu

**Julie Marion Depardieu** (sündinud 18. juunil 1973 Boulogne-Billancourtis) on prantsuse näitleja.

## Tunnustus
Julie Depardieu pälvis 2004. aastal Césari parima lootustandva naisnäitleja kategoorias ja Césari parima naiskõrvalosa eest Claude Milleri filmis "La Petite Lili". Aastal 2008 pälvis ta taas Césari parima naiskõrvalosa eest filmis "Un secret". 

## Isiklikku
Tema isa on filminäitleja Gérard Depardieu ja ema näitleja Élisabeth Guignot. 

Aastatel 2001–2008 oli ta suhtes viiuldaja Laurent Korciaga.

Nüüd elab ta Philippe Katerine'iga, keda kohtas 2010. aastal filmi "Je suis un no man's land" võtetel. Neil on kaks last: 16. juunil 2011 sündinud Billy ja 8. augustil 2012 sündinud Alfred.
Eelmets

**Eelmets** on eesti perekonnanimi.

Nimede eestistamisel määrati Eelmets uueks perekonnanimeks isikuile, kelle perekonnanimi oli Ehrilich, Ehrlich, Eisen, Emberg, Erlemann, Essensohn, Oinas ja Skrastin. 2020. aasta 1. jaanuari seisuga on perekonnanimi Eelmets Eestis 30 mehel ja 22 naisel.
Sophie Marceau

**Sophie Danièle Sylvie Maupu** (kunstnikunimega **Sophie Marceau**; sündinud 17. novembril 1966 Pariisis) on prantsuse näitleja ja filmitegija. 

Tänu filmile "La Boum" sai temast juba 13-aastaselt Prantsusmaal filmitäht. "La Boum 2" eest sai ta lootustandva naisnäitleja Césari. 

### Karjääri algus (1980. aastad)
Taskuraha teenimiseks liitus Sophie Maupu laste ja noorte reklaamiagentuuriga, kus teda märgati.  

Pärast juhuslikku prooviesinemist sai ta 1980. aastal, 13-aastaselt, oma esimese rolli Claude Pinoteau kultusfilmis "La Boum", mis ületas põlvkondadevahelisi piire. Romantilise ja mässumeelse nooruki Vici karakter tõi talle kohe kuulsuse. Ta kehastas sama tegelaskuju ka järjefilmis "La Boum 2" 1982. aastal, mis tõi talle 1983. aastal parima lootustandva naisnäitleja Césari.  

Claude Pinoteau pakkus talle 1988. aastal Valentine'i rolli romantilises komöödias "L'Étudiante", mis osutus samuti väga menukaks. 

"La Boumi" võtete ajal soovitas Claude Pinoteau tal võtta kunstnikunimi ja valida see Pariisi avenüüde nimekirjast. Ta valis Marceau, et jätta alles oma perekonnanime esitäht. 

## Viited
Philippe Katerine

**Philippe Blanchard** esinejanimega **Philippe Katerine** (sündinud 8. detsembril 1968 Thouarsis Deux-Sèvresis) on prantsuse laulja, laulukirjutaja, helilooja, näitleja, lavastaja ja kirjanik.
Roméo Elvis

**Roméo Johnny Elvis Kiki Van Laeken** (esinejanimi **Roméo Elvis**; sündinud 13. detsembril 1992 Uccles Belgias) on belgia räppar.
Cristina Córdula

**Cristina Córdula** (õieti **Maria Cristina Córdula da Cunha**; sündinud 30. oktoobril 1964 Rio de Janeiros) on prantsuse-brasiilia telesaatejuht ja stilist ning endine modell.
Marcel Desailly

**Marcel Desailly** (sünninimega **Odenkey Addy Abbey**; sündinud 7. septembril 1968 Accras) on Ghanas sündinud endine Prantsusmaa jalgpallur (keskkaitsja).

Klubikarjääri jooksul mängis ta Prantsusmaa kõrgliiga klubides Nantes ja Marseille Olympique, Itaalia kõrgliiga klubis AC Milan, Inglismaa kõrgliiga klubis Chelsea ning Katari kõrgliiga klubides Al-Gharafa ja Qatar SC. Hooajal 1992–93 võitis ta Marseillega UEFA Meistrite Liiga, hooaegadel 1993–94 ja 1995–96 AC Milaniga Itaalia meistrivõistlused ning 1998. aastal Chelseaga UEFA superkarika.

Prantsusmaa jalgpallikoondises mängis Desailly aastatel 1993–2004 ning tuli 1998. aastal maailmameistriks ja 2000. aastal Euroopa meistriks.
Häziä Däülätšina

**Häziä Däülätšina** (Һәҙиә Дәүләтшина; 5. märts 1905 Samara oblast – 5. detsember 1954 Birsk) oli Baškortostani luuletaja, proosa- ja näitekirjanik.
Kupjansk

**Kupjansk** (ukraina Куп'янськ, vene Купянск, inglise *Kupiansk*) on linn Ukrainas Harkivi oblastis, Kupjanski rajooni halduskeskus. Kupjansk asub Oskoli jõe ääres, Harkivist umbes 100 km idakagus.

Kupjansk on oluline raudteesõlm.

Ukraina 2001. aasta rahvaloenduse andmetel oli Kupjanski elanikest ukrainlasi 77,73%, venelasi 16,20%, valgevenelasi 0,40%, armeenlasi 0,18%, grusiine 0,09%, mustlasi 0,09%, tatarlasi 0,07% ja asereid 0,06%.

## Ajalugu

Kupjansk on asutatud 1655. aastal, linnaõigused sai 1779. aastal. 

Linna üks visiitkaarte Püha Nikolase kirik ehitati 1852. aastal. 

2020. aastani oli Kupjansk oblastilise alluvusega linn. 

Venemaa sissetungi käigus Ukrainasse okupeerisid Venemaa relvajõud linna 2022. aasta 27. veebruarist kuni sama aasta 10. septembrini. Sissetungi raames hävines muuhulgas linna ühe suurema tootmisettevõtte (Universal Fish Company), mis tegeles lõhe maaletoomise ja töötlemisega, tootmishoone. Ettevõttes töötas enne sõda umbes 700 töötajat. Alates linna vabastamisest on rindejoon jäänud linna lähedale mõjutades tugevalt eluolu linnas. Rindejoon oli 2023-2024 aastal linnast umbes 16 kilomeetri kaugusel. 2023. aasta 5. augusti õhtul tabas Venemaa raketirünnak linna vereülekandekeskust. 2025. aastal jõudis Vene-Ukraina sõja rinne uuesti linnani ja suur osa linnast purustati lahingute käigus.

## Vaata ka
* Kupjansk-Vuzlovõi
* Kupjanski tsiviilkonvoi pommitamine
* Kupjanski lahing

## Viited
Cyril Lignac

**Cyril Lignac** (sündinud 5. novembril 1977 Rodezis Aveyronis) on peakokk, kondiiter ja prantsuse telesaatejuht. 

Talle kuuluvad restoran "Le Chardenoux" Pariisi XI linnaosas, restoranid "Aux Prés" ja "Le Bar des Prés" VI linnaosas, kokteilibaar "Dragon" VI linnaosas, butiigid "La Pâtisserie Cyril Lignac" VI, XI, XV, XVI ja XVII linnaosas ning butiik "La Chocolaterie Cyril Lignac" XI linnaosas. 

Ta oli gurmeerestorani "Le Quinzième" (1 Michelini täht) omanik ja peakokk Pariisi XV linnaosas kuni selle sulgemiseni 2019. aasta juulis. 

Ta on paljude kokandussaadete saatejuht kanalil M6 ja kokaraamatute autor, peamiselt kirjastustes Hachette Pratique ja Editions de La Martinière. 2012. aastal valiti ta ühes küsitluses prantsuse lemmik tele-kokaks. 2019. aastal oli ta üks kolmest enimjälgitud prantsuse kokast Twitteris. 2020. aasta mais oli tema Instagrami kontol 2,1 miljonit jälgijat.
Angèle

**Angèle Van Laeken** (esinejanimega **Angèle**; sündinud 3. detsembril 1995 Uccle'is) on Belgia laulja, laulukirjutaja, helilooja, instrumentalist ja muusikaprodutsent. 

## Stuudioalbum

* 2018: "Brol"
Birsk

**Birsk** (baškiiri keeles *Бөрө* / *Börö*, tatari keeles *Бөре* / *Böre*, mari keeles *Пӱрӧ* / *Pürö*) on linn Venemaal Baškortostani Vabariigis, Birski rajooni keskus. Linn asub Belaja jõe paremkaldal, 102 km Ufast põhja pool. Moodustab koos 2 külaga Birski linna-asunduse.

Birsk on asutatud 1663. aastal, linnaõigused sai 1781. aastal. 

2010. aasta rahvaloenduse andmetel oli Birskis 41 635 elanikku, neist venelasi 53,6%, tatarlasi 16,8%, baškiire 14,6%, marisid 13,1% ja muudest rahvustest inimesi 1,9%.

1917. aasta juulis toimus Birskis maride esimene ülevenemaaline kongress.

## Viited

## Välislingid
*Birski linna-asunduse koduleht
Zurab Otšigava

**Zurab Otšigava** (ukraina keeles Зураб Тамазович Очігава, gruusia keeles ზურაბ ოჩიგავა; sündinud 18. mail 1995 Kiievis) on Gruusia päritolu Ukraina jalgpallur, kes mängib kaitsjana Aserbaidžaani kõrgliiga klubis Sabah FK.

Ukraina kõrgliigas tegi ta debüüdi 30. septembril 2014 Mariupoli meeskonnas Donetski Metalurgi vastu. 2015. aastal liitus ta Kiievi Dinamoga. Hooajal 2017–2018 mängis ta Dinamost laenul Donetski Olimpikis ja 2019. aasta esimesel poolel Ukraina esiliiga klubis SK Dnipro-1. Seejärel naasis ta Ukraina kõrgliigasse, liitudes Poltava Vorsklaga, kuid sai seal väga vähe mänguaega. Ainsa värava Ukraina kõrgliigas on ta löönud 19. novembril 2017 Donetski Olimpiki särgis mängus Odessa Tšornomoretsi vastu.

2020. aasta jaanuaris sõlmis Otšigava lepingu Eesti Meistriliiga klubiga FCI Levadia. Meistriliigas tegi ta debüüdi 7. märtsil 2020 mängus FC Kuressaare vastu.

2021. aasta veebruaris liitus ta Sabahiga.

Otšigava on mänginud Ukraina kuni 20- ja kuni 21-aastaste koondistes.

## Viited

## Välislingid
* Profiil jalgpall.ee lehel
Ljuza Badretdinova

**Ljuza Badretdinova** (sündinud 16. detsembril 1965 Altaus Baškortostanis) on udmurdi kirjanik ja ajakirjanik.

Badretdinova sündis kolhoosi brigadiri ja lüpsja peres. Ljuza oli vanim pere viiest lapsest. Ta õppis Kuzbajevo keskkoolis. Pärast keskkooli lõpetamist asus ta õppima udmurdi filoloogiat Udmurdi Riiklikusse Ülikooli. 2006. aastal ilmus tema esimene luulekogu "Сюлэм пужыос". Teine luulekogu "Minu tee viib südamesse = Мынам сюресэ – сюлэме = Дорога в сердце = My way is to the heart" ilmus neljakeelsena 2008. aastal Tallinnas.

Tema luuletusi on viisistanud mitmed udmurdi heliloojad.

Badretdinova luuletusi ja jutustusi avaldatakse ajakirjades Invožo, Keneš, Lutš, Ašaltši ja Kizili.

Ta on tõlkinud ilukirjandust udmurdi keelde permikomi, tatari ja vene keelest.

## Tunnustus
*1996 – Udmurtia teeneline ajakirjanik
*2010 – Hõimurahvaste programmi kirjandusauhind luulekogu "Sjulem pužõos" ("Südame mustrid") eest

## Eesti keeles ilmunud
*"Minu tee viib südamesse" ("Мынам сюресэ - сюлэме", eestikeelne tõlge Arvo Valton ja Nadezda Pchelovodova, autoritutvustus Arvo Valton) Tallinn, Kirjastuskeskus, 2008 (rööptekst udmurdi, vene ja inglise keeles) ISBN 9789949445110

## Viited

## Välislingid

*Badretdinova udmurdi veebientsüklopeedias Voršud (udmurdi keeles)
Mehitatud missioon Marsile

**Missioon Marsile** on olnud juba teemaks alates 20. sajandist. Marss on võetud järgmiseks sihtkohaks oma sobiva asukoha tõttu, see pole liiga kaugel ega liiga lähedal Päikesele. 
## Tee Marsile
Marsi kaugus Maast võib varieeruda 55–400 miljoni kilomeetrini. Reisimiseks Marsile tuleb oodata kuni Marss on võimalikult lähedal Maale. See juhtub iga 26 kuu (2 aasta ja 2 kuu) tagant. Seetõttu planeeritakse missioone Marsile just nende lennuakende ajaks. Iga 15 aasta tagant on lennuaknad, mis on kõige väiksema energiakuluga. Lühemad missioonid Marsile ja tagasi võtavad aega 400–450 päeva, kuid on suure energiakuluga. Kõige väiksema energiakuluga teekond Marsile kestaks 9 kuud, 500 päeva ootamist Marsil ja 9 kuud tagasilendu.

## Maandumine Marsil
Marsi orbiidile saamiseks on vaja pidurdada. On kaks võimalust, kuidas oribiidini pidurdada: raketid või aerodünaamiline pidurdamine. 93-st uuritud Marsi missioonist 24 kasutasid Marsile või Maale jõudmiseks aerodünaamilist pidurdamist. Aerodünaamilisel pidurdamisel võivad tekkida suured gravitatsioonijõud, mis teeksid selle variandi ebasobivaks mehitatud missioonidele. Inimestel on lubatud kogeda maksimaalselt 5-kordset gravitatsioonijõudu.

## Uuringud
Turvalise maandumise jaoks on vaja piisavaid teadmisi atmosfäärist ja uuringuid Marsist, et leida sobilikud maandumispaigad. Hiljutised uuringud on tuvastanud kõige tõenäolisemad asukohad, kus leidub vett, mis on tähtsaim ressurss Marsil.

## Rahastus
Kõige suuremaks piiravaks teguriks inimeste saatmisel Marsile on rahastamine. Selle missiooni eeldatav maksumus on ligikaudu 500 miljardit dollarit, tõenäoliselt isegi rohkem. Vaieldakse, et kasud, mida saavutataks inimeste Marsile saatmisega, ei kaaluks üles selle missiooni hiiglaslikku maksumust, seda raha saaks suunata kasulikumatele programmidele. Samuti väidetakse, et investeeringud kosmoselendudesse on vajalikud inimese kui liigi ellujäämiseks.

## Viited
Kiiajärv

**Kiiajärv** (ka *Kiia järv*) on looduslik järv Harju maakonnas Jõelähtme vallas Aruaru külas.

2006. aasta teatmikus "Eesti järvede nimestik" on järv kirjas kui "nimetu".

## Ajalugu
Talviti ja kevaditi veeti Kiiajärvest Haljava mõisa jääkeldrisse jääd. Suviti kasutati seda jääd Tallinnas müüdava piima jahutamiseks.

## Folkloor
Legendi järgi viinud Haljava mõisast otse järveni kraav, mida mööda parun paadiga järvele kalastama sõitnud.

Kõrvalasuvast Parasmäe külast on teada legend järve sünni kohta. Järv ei olevat mitte alati oma praeguses kohas asunud, vaid "olnud koguni Järve sauna juures". Külanaised käinud järves "muste lõngu" ja pesu pesemas, mistõttu järv vihastanud ja "tõusnud suure halli kitsena õhku". Kits hakanud seejärel ida suunas minema ning jõudnud "Kiia võhma kohta, kus heinalised heina tegid, käinud hirmus pauk ja järv läinud pooleks". Üks pool järvest langenud heinalistele kaela, teine osa jõkke ("jõgi on selle koha pealt eriti lai").

## Viited
Mária Kolíková

**Mária Kolíková** (sündinud 29. augustil 1974 Dunajská Stredas) on Slovakkia poliitik ja jurist.

Ta on Slovakkia justiitsminister alates 21. märtsist 2020 kuni 13. septembrini 2022.
Hart Island

**Hart Island** on Pelhami saarestiku saar Long Islandi väina lääneosas, mis jääb City Islandist vahetult itta. New Yorgi põhjapoolseimas Bronxi linnaosas asuvat saart on kasutatud nii treeninguväljana, vangilaagrina, psühhiaatriahaiglana, tuberkuloosisanatooriumina kui ka ühishauana. Ühe miili pikkusele ja kolmandiku miili laiusele saarele on maetud üle miljoni inimese säilmed.
Horodnja

**Horodnja** (ukraina Городня, vene Городня) on linn Ukrainas Tšernihivi oblastis Tšernihivi rajoonis. Gorodnja asub Tšernigivist ligi 50 km põhjakirdes.

Asulat on esmamainitud 1552. aastal. Rajoonikeskuseks sai Horodnja 1923. aastal, linnaõigused omandas 1957. aastal.

Ukraina 2001. aasta rahvaloenduse andmetel oli Horodnja elanikest ukrainlasi 93,84%, venelasi 4,47%, valgevenelased 1,13%, juute 0,10% ja mustlasi 0,08%.

## Viited
Natalia Morari

**Natalia Morari** (rumeenia keeles Natalia Morari, sündinud 12. jaanuaril 1984 Kotovskis Moldovas) on Moldova uuriv ajakirjanik.

Ta kolis Moldovast Venemaale 2002, et õppida Moskva Riiklikus Ülikoolis sotsioloogiat. Ta lõpetas ülikooli 2007.

Ta oli Venemaa alaline elanik kuni väljasaatmiseni 2007 väidetava korruptsiooni avalikustamise eest.
Borzna

**Borzna** (ukraina Борзна, vene Борзна) on linn Ukrainas Tšernigivi oblastis, Borzna rajooni halduskeskus. Borzna asub Tšernigivist umbes 83 km idakagus.

Borzna sai Magdeburgi linnaõigused 1634.aastal. 1831. aastal võeti Borznalt linnaõigused ära, kuid anti 1966. aastal tagasi.

Ukraina 2001. aasta rahvaloenduse andmetel oli Borzna elanikest ukrainlasi 97,05%, venelasi 2,18%, mustlasi 0,21% ja valgevenelasi 0,16%.

## Viited
Élisabeth Depardieu

**Élisabeth Depardieu** (neiupõlvenimega **Élisabeth Guignot**; sündinud 5. augustil 1941 Pariisi XIV linnaosas) on prantsuse näitleja ja laulusõnade kirjutaja.

Ta abiellus 11. aprillil 1970 Gérard Depardieuga. Paar läks lahku 1990. aastate alguses, kuid lahutus jõustus alles 2006. aastal. Tema poeg oli Guillaume (1971–2008) ja tütar on Julie Depardieu (1973).
Fatih Dönmez

**Fatih Dönmez** (sündinud aastal 1965 Bilecikis) on Türgi insener ja poliitik. Ta oli 9. juulist 2018 kuni 4. juunini 2023 Türgi energeetika- ja loodusressursside minister.

Ta sündis aastal 1965 Bilecikis Bileciki provintsis. Ta käis koolis (nii alg-, põhi kui ka keskkoolis) İstanbulis. Seejärel lõpetas ta İstanbulis asuvas Yıldızi Tehnikaülikoolis aastal 1987 elektri- ja elektroonikateaduskonna elektrotehnika osakonna.

24. detsembril 2015 määrati ta Türgi energeetika- ja loodusressursside ministeeriumi asekantsleriks.

9. juulist 2018 kuni 4. juunini 2023 oli ta Türgi energeetika- ja loodusressursside minister.

## Isiklikku
Ta on abielus ja tal on kolm last.
City Island

**City Island** on Pelhami saarestiku saar Long Islandi väina lääneosas, mis jääb Hart Islandist vahetult itta.
Chimney Sweeps Islands

**Chimney Sweeps Islands** on Pelhami saarestiku kaksiksaared Long Islandi väina lääneosas.

Saared kuuluvad New Yorgi haldusalasse Bronxi linnaossa. Saared on asustamata.
The Blauzes

**The Blauzes** on Pelhami saarestiku kaks pisikest saart Long Islandi väina lääneosas, kuuluvad New Yorgi haldusalasse.

Saarte nimi pärineb hollandi keelest ning tähendab 'väikesed sinised'.
Green Flats

**Green Flats** on Pelhami saarestiku riff Long Islandi väina lääneosas City Islandi ja Rat Islandi vahel. Halduslikult asub New Yorgi Bronxi linnaosas.

Tõusu ajal on see täielikult vee all ning ohuks veesõidukitele, mõõna ajal nähtav.
Beloretsk

**Beloretsk** (baškiiri *Белорет*) on linn Venemaal Baškortostani Vabariigis, Beloretski rajooni keskus. Linn asub Belaja jõe ääres, 245 km Ufast kagu pool.

Beloretsk on asutatud 1762. aastal, linnaõigused sai 1923. aastal. 

2010. aasta rahvaloenduse andmetel oli Beloretskis 68 806 elanikku, neist venelasi 69,6%, baškiire 18,9%, tatarlasi 8,6% ja muudest rahvustest inimesi 2,9%.

## Viited

## Välislingid
Zastavna

**Zastavna** (ukraina Заставна) on linn Ukrainas Tšernivtsi oblastis, Zastavna rajooni halduskeskus. Zastavna asub Tšernivtsist umbes 27 km põhjas.

Zastavna on rajatud 1589. aastal. Linnaõigused sai 1940. aastal.

Ukraina 2001. aasta rahvaloenduse andmetel oli Zastavna elanikest ukrainlasi 98,33%, venelasi 1,04%, poolakaid 0,25% ja moldaavlasi 0,15%.

## Viited
Predella

**Predella** on altariretaabli alumine osa, mis toetub otse altarilauale ehk mensale ja on aluseks retaabli põhikorpusele. Reeglina on predella maalitud või skulptuuridega kaunistatud, see võib olla ka avatava kapi kujuline, milles on skulptuurid või reliikviad.

Predella laius ületab enamasti kõrguse väga mitmekordselt ja predellamaaligute kompositsioon on selle formaadiga kohandatud. Näiteks on tänapäeval Baseli kunstimuuseumis asuv Hans Holbein noorema "Kristuse surnukeha hauas" (1521/1522) loodud predellamaalinguks, kuigi pildirüüste tõttu seda kunagi altarisse ei paigutatud.

## Vaata ka
* tiibaltar

## Viited

## Välislingid
Predella. – Art History Glossary (inglise keeles, illustratsioon)
Vendôme'i hertsog

**Vendôme'i hertsog** on Prantsuse aadlitiitel.

Hertsogi tiitlit on kandnud järgmised isikud:

*1514–1537 Charles IV de Bourbon (varem Vendôme'i krahv)
*1537–1562 Antoine de Bourbon (eelmise poeg, Navarra kuningas)
*1562–1589 Henri IV (eelmise poeg, alates 1589 Prantsusmaa kuningas)

*1598–1665 César de Vendôme (eelmise poeg)
*1665–1669 Louis II de Vendôme (eelmise poeg, kardinal)
*1669–1712 Louis-Joseph de Vendôme (eelmise poeg)
*1712–1727 Philippe de Vendôme (eelmise vend)

*1872–1931 Emmanuel d'Orléans

*1987– Jean (Pariisi krahv) (alates 2019 Prantsusmaa kuningliku perekonna pea, Pariisi krahv)
Sagedusmultipleksimine

**Sagedusmultipleksimine** ehk **sagedusjaotusega multipleksimine** (ingl *Frequency-Division Multiplexing*; lühend **FDM**) on üks lihtsamatest multipleksimise tehnikatest. Tegemist on analoogtehnikaga, mille puhul sideühenduseks kasutatav sagedusvahemik jaotatakse mitmeks väiksema laiusega kanaliks, nii et nende kaudu saab korraga edastada mitu signaali.

## Tööpõhimõte

Sagedusmultipleksimisel jaotaatakse sisendsignaalid erinevatesse sageduskanalitesse. Selleks et üheaegselt kasutatavad sageduskanalid oleksid üksteisest eraldatud ning nende vahel ei tekiks interferentsi, on kanalite vahel kaitsevahemikud. Kuna seetõttu jääb teatud osa sidekanali ribalaiusest kasutamata, peetakse kaitsevahemike vajadust üheks sagedusmultipleksimise miinuseks. Seda probleemi pole näiteks aegmultipleksimise juhul.  Multiplekser moodustab saadetavatest signaalidest  lineaarse summeerimise teel komposiitsignaali, mis  edastatakse vastuvõtupoolel demultiplekserile. See jaotab signaalid eri kanalitele, nii nagu olid  enne sageduskanalitesse jaotamist.

Sagedusmultipleksitud signaalide edastamiseks on võimalik kasutada näiteks koaksiaalkaablit või valguskaablit, juhtmevabalt saatmiseks raadiolaineid.

## Kasutus
Sagedusmultipleksimine on leidnud kasutust telefonside süsteemides ja "punktist punkti" mikrolainesüsteemides.

Mobiilsidevõrgu puhul jagatakse ribalaius samuti mitmeks kanaliks ning iga kasutaja telefoniühendusele eraldatakse sagedusriba.  Kahesuunaliseks ühenduseks oni vaja kaks 30 kHz laiust sagedusriba, millest üks oli signaalide vastuvõtmiseks ja teine saatmiseks. Seejuures luuakse sageduskanal vaid juhul, kui ühendus on vajalik (näiteks sõnumi saatmiseks).

## Viited
Baškortostan Kõzõ

**Baškortostan Kõzõ** (baškiiri keeles *Башҡортостан ҡыҙы* – 'Baškortostani tütar') on Baškortostanis Ufas kord kuus ilmuv naistele ja peredele suunatud baškiirikeelne ühiskondlik-poliitiline ja kirjanduslik ajakiri. Ajakiri ilmub alates 1968. aastast.

Ajakirja trükiarv oli 2011. aastal 12 000.

## Viited

## Välislingid
*Ajakirja koduleht
Drobeta-Turnu Severin

**Drobeta-Turnu Severin** (kuni 1972. aastani **Turnu Severin**; ungari keeles *Szörényvár*, *Szörénytornya*, saksa keeles *Turm Severin*) on linn Rumeenias, Mehedinți maakonna halduskeskus. Drobeta-Turnu Severin asub ajaloolises Olteenia piirkonnas, Doonau jõe ääres.

Linna lähedal asub Doonaul Raudvärav.

## Galerii

Castelul_de_apă,_Turnu_Severin,_jud._MH.JPG|Veetorn
Turnu Severin Theater.jpg|Teatrihoone
MuzeulPortilordeFier.jpg|Muuseumihoone
Marju Aolaid

**Marju Aolaid** (sündinud 19. märtsil 1970 Paides) on Eesti haridustegelane. 

1988. aastal lõpetas ta Paide 3. Keskkooli, mõni aasta hiljem sai Tallinna Ülikoolist pedagoogika ja algõpetuse metoodika eriala diplomi ning omab Tallinna Tehnikaülikooli magistrikraadi ärikorralduses. 

Aolaid on töötanud 6 aastat koolis õpetajana, seejärel ligi 15 aastat panganduses inimeste arendaja, koolitaja ja juhina. 2015–2020 oli ta Sihtasutus Innove õpetaja ja koolijuhi täienduskoolituskeskuse juhataja ning lisaks on ta olnud alates 2013. aastast Harku vallavalitsuse liige.

Alates 1. juunist 2020 on ta Viimsi valla abivallavanem.

Marju Aolaid kuulub aastast 2005 erakonda Isamaa.

Ta kandideeris 2023. aasta valimistel Riigikokku, kogus valimisringkonnas nr 4 (Harju- (v.a Tallinn) ja Raplamaa) 72 häält ning ei osutunud valituks.
Mirjam Weichselbraun

**Mirjam Weichselbraun** (sündinud 27. septembril 1981 Innsbruckis) on Austria televisiooni saatejuht ja näitleja.

Väljaspool Austriat on ta tuntud 2015. aasta Eurovisiooni lauluvõistluse saatejuhina.
Dolõnska

**Dolõnska** (ukraina Долинська, vene Долинская) on linn Ukrainas Kirovogradi oblastis, Dolõnska rajooni halduskeskus. Dolõnska asub Kropõvnõtskõist umbes 58 km kagus.

Asula sai alguse 1873. aastal seoses raudteejaama rajamisega, kuni 1919. aastani kandis nime Kefalivka ja kuni 1944. aastani Ševtšenkovo. Linnaõigused sai Dolõnska 1957. aastal.

Ukraina 2001. aasta rahvaloenduse andmetel oli Dolõnska elanikest ukrainlasi 91,96%, venelasi 5,83%, valgevenelasi 0,78%, armeenlasi 0,40%, moldaavlasi 0,17% ja asereid 0,09%.

## Viited
Liivi Plumer

**Liivi Plumer** (sündinud 10. septembril 1989) on eesti bioloog.

Ta on lõpetanud Tartu Ülikooli magistrikraadiga 2017. aastal. Ta on spetsialist Eesti rebaste ja huntide alal. 

## Kirjutisi
*Plumer, Liivi; Saarma, Urmas 2015. Linnarebased. *Eesti Loodus* 1: 8–17.
*Plumer, Liivi; Saarma, Urmas 2015. Linnarebased 2: Kuidas me neisse suhtume? *Eesti Loodus* 9: 16–21.

## Viited
Jevgeni Šeljakin

**Jevgeni Vladimirovitš Šeljakin** (vene keeles Евгений Владимирович Шелякин; sündinud 18. septembril 1976 Krasnodaris) on vene filmirežissöör ja stsenarist.

Šeljakin töötas pärast 1998. aastal Venemaa Föderatsiooni Siseministeeriumi Krasnodari Juriidilise Instituudi lõpetamist neli aastat uurijana. Tööst vabal ajal osales KVN-is. Jõudis oma meeskonnaga 1999. aastal KVN-i kõrgliigas poolfinaali. 2008. aastal lõpetas Šeljakin Ülevenemaalise Riikliku Kinematograafia Ülikooli mängufilmi režii alal. Töötas televisioonis meelelahutussaadete režissööri ja stsenaristina. 2014. aastal oli mängufilmi "T/B" ja 2016. aastal "Pjatnitsa" ('reede') režissöör ja üks stsenaristidest. 2019. aastal mängis kolmes filmis episoodilistes rollides kehastades telerežissööri.

## Tunnustus
*2009 – Venemaa Televisiooniakadeemia auhind TEFI (kategoorias "Parim telesaate stsenarist") 
*2010 – Venemaa Televisiooniakadeemia auhind TEFI (kategoorias "Parim telesaate stsenarist")

## Välislingid
*
*Евгений Шелякин. kinopoisk.ru
*Евгений Шелякин. kino-teatr.ru
Hrebinka

**Hrebinka** (ukraina Гребінка, vene Гребёнка) on linn Ukrainas Poltava oblastis, Hrebinka rajooni halduskeskus. Hrebinka asub Poltavast umbes 163 km lääneloodes.

Asula sai alguse 1895. aastal seoses raudteejaama rajamisega ja kandis kuni 1901. aastani nime Ten. Linnaõigused sai Hrebinka 1959. aastal.

Ukraina 2001. aasta rahvaloenduse andmetel oli Hrebinka elanikest ukrainlasi 93,84%, venelasi 5,12%, valgevenelasi 0,28%, armeenlasi 0,10% ja moldaavlasi 0,10%.

## Viited
Lohvõtsja

**Lohvõtsja** (ukraina Лохвиця, vene Лохвица) on linn Ukrainas Poltava oblastis, Lohvõtsja rajooni halduskeskus. Lohvõtsja asub Poltavast umbes 125 km loodes.

Lohvõtsjat on esmamainitud 1320. aastal, Magdeburgi linnaõigused sai 1644. aastal.

Ukraina 2001. aasta rahvaloenduse andmetel oli Lohvõtsja elanikest ukrainlasi 95,74%, venelasi 3,59%, valgevenelasi 0,22%, armeenlasi 0,15% ja juute 0,10%.

## Viited
Kobeljakõ

**Kobeljakõ** (ukraina Кобеляки, vene Кобеляки) on linn Poltava oblastis, Kobeljakõ rajooni halduskeskus. Kobeljakõ asub Poltavast umbes 55 km edelas.

Kobeljakõ on asutatud 1620. aastal, linnaõigused sai 1648. aastal. Rajoonikeskus alates 1923. aastast.

Ukraina 2001. aasta rahvaloenduse andmetel oli Kobeljakõ elanikest ukrainlasi 94,57%, venelasi 4,37%, armeenlasi 0,28%, valgevenelasi 0,21% ja asereid 0,12%.

## Viited
Stolac

**Stolac** on linn ja omavalitsus Bosnia ja Hertsegoviinas, Bosnia ja Hertsegoviina Föderatsiooni kuuluvas Herzegovina-Neretva kantonis. Stolac asub ajaloolises Hertsegoviina piirkonnas.

## Galerii

Stari grad Stolac (01).JPG|Stolaci kindlus
Crkva aladinici.JPG|Kõigi Pühakute Kirik Stolacis
Baštanka

**Baštanka** (ukraina Баштанка) on linn Ukrainas Mõkolajivi oblastis, Baštanka rajooni halduskeskus. Baštanka asub Mõkolajivist umbes 60 km põhjakirdes.

## Ajalugu
Küla asutati 1806. aastal ja kandis kuni 1928. aastani Poltavka nime. Alevi staatuse sai Baštanka 1963. aastal ja linnaõigused 1987. aastal.

Ukraina 2001. aasta rahvaloenduse andmetel oli Baštanka elanikest ukrainlasi 93,67%, venelasi 4,30%, valgevenelasi 0,86%, moldaavlasi 0,40%, armeenlasi 0,27% ja bulgaarlasi 0,10%.

### Sõjategevus 2022. aastal
2022. aasta märtsis toimus lahing kohaliku territoriaalkaitse üksuse ja Venemaa Relvajõudude üksuste vahel, mille käigus viimased kaotasid kolm õhutõrjekompleksi Pantsir. Üks kompleks hävitati, aga teised kaks võeti trofeedeks.

## Viited
High Island

**High Island** on Pelhami saarestiku saar Long Islandi väina lääneosas, mis jääb City Islandist vahetult kirdesse.
Hlobõne

**Hlobõne** (ukraina Глобине, vene Глобино) on linn Ukrainas Poltava oblastis, Hlobõne rajooni halduskeskus. Hlobõne asub Poltavast umbes 96 km läänes ja Krementšukist ligikaudu 38 km põhjaloodes.

Asulat on esmamainitud 1725. aastal. Alevi staatuse sai Hlobõne 1957. aastal, linnaõigused 1976. aastal.

Ukraina 2001. aasta rahvaloenduse andmetel oli Hlobõne elanikest ukrainlasi 94,54%, venelasi 4,43%, valgevenelasi 0,40%, armeenlasi 0,20% ja moldaavlasi 0,15%.

## Viited
Eesti jalgpalli 1938. aasta karikavõistlused

**Eesti jalgpalli 1938. aasta karikavõistlused** oli Eesti karikavõistluste esimene hooaeg. Võistlusest võttis osa 11 võistkonda.

Esimese karika võitis Tallinna VS Sport.

## Eelvoor

|}

## Veerandfinaalid

|}

## Poolfinaalid

|}

## Finaalid
### Finaal

### Finaali kordusmäng

## Viited

## Välislingid
*Estonia 1938
*Eesti karikas kui sild kahe vutiajastu vahel
Horol

**Horol** (ukraina Хорол, vene Хорол) on linn Ukrainas Poltava oblastis, Horoli rajooni halduskeskus.

Asulat on esmamainitud 1083. aastal. Linnaõigused sai Horol 1781. aastal.

Ukraina 2001. aasta rahvaloenduse andmetel oli Horoli elanikest ukrainlasi 96,43%, venelasi 2,98%, valgevenelasi 0,20%, armeenlasi 0,08% ja moldaavlasi 0,07%.

## Viited
Bilopillja

**Bilopillja** (ukraina keeles Білопілля, vene keeles Белополье) on linn Ukrainas Sumõ oblastis, Bilopillja rajooni halduskeskus. Bilopillja asub Venemaa piirist umbes 10 km kaugusel, Sumõst ligikaudu 33 km loodes.

Bilopillja on asutatud 1672. aastal.

Ukraina 2001. aasta rahvaloenduse andmetel oli Bilopillja elanikest ukrainlasi 92,60, venelasi 5,81%, mustlasi 0,81%, valgevenelasi 0,30%, armeenlasi 0,12% ja asereid 0,12%.

## Viited
Mart Laidmets

**Mart Laidmets** (sündinud 8. juulil 1975) on Eesti endine riigiametnik.

Mart Laidmets lõpetas 1993. aastal Noarootsi Gümnaasiumi 1. lennu. 2000. aastal lõpetas ta Tartu Ülikooli ajaloo erialal. Aastatel 2001–2002 täiendas ta end stipendiaadina Uppsala Ülikoolis.

Ta oli Koonderakonna juhatuse liige ja noorteühenduse esimees, ajavahemikul 1994–1995, 1996–1997, 1999–2001 töötas erakonna Riigikogu fraktsiooni nõunikuna, aastatel 1997–1999 peaminister Mart Siimanni abina.

Aastatel 2002–2009 töötas ta Rektorite Nõukogu tegevsekretärina. 

2009. aastal sai temast Haridus- ja Teadusministeeriumis kõrghariduse osakonna juhataja. Aastatel 2013–2018 töötas ta Haridus- ja Teadusministeeriumi üld- ja kutsehariduse ning noortevaldkonna ja koolivõrgu asekantslerina. 2018. aasta augustist oli ta Sihtasutus Innove juhatuse liige. Alates 25. jaanuarist 2019 kuni 8. augustini 2021 oli Mart Laidmets Haridus- ja Teadusministeeriumi kantsler. 
https://www.ohtuleht.ee/1071624/mart-laidmets-asus-toole-juhina-eesti-keskkonnateenustes
Alates 9. augustist 2021 oli ta Haridus- ja Noorteameti peadirektori asetäitja peadirektori ülesannetes, olles vahetanud selles ametis välja ametit esimesel tegutsemisaastal juhtinud Ulla Ilissoni. Haridus- ja teadusministeerium vabastas ta sama aasta 1. detsembrist ametist, heites talle ette volituste ületamist.

Tartu halduskohus tunnistas 20. juulil 2022 haridus- ja teadusminister Liina Kersna vastava käskkirja õigusvastaseks ning muutis ka teenistusest vabastamise aluse vabastamiseks avaliku teenistuse seaduse paragrahvi alusel, mis puudutab teenistustähtaja möödumist. Kohtuotsus on jõustunud.

2022. aastal asus ta tööle AS Keskkonnateenused Lõuna regiooni juhina.

## Viited
Nuga (perekonnanimi)

**Nuga** on eesti perekonnanimi.

Perekonnanime Nuga (Nugga) on pandud kuues mõisavallas Harju-, Järva-, Lääne- ja Viljandimaal. 2020. aasta 1. jaanuari seisuga on perekonnanimi Nuga Eestis 10 mehel ja 6 naisel. 

*Jaan Nuga (sündinud 1974), eesti vaimulik
Vorožba

**Vorožba** (ukraina Ворожба, vene Ворожба) on linn Ukrainas Sumõ oblastis Bilopillja rajoonis. Vorožba asub Venemaa piirist umbes 9 km kaugusel, Sumõst ligikaudu 50 km loodes.

Vorožba rajati 1672. aasta paiku. 1869. aastal ehitati läbi asula Kursk–Kiievi raudtee. Vorožba sai linnaõigused 1959. aastal.

Ukraina 2001. aasta rahvaloenduse andmetel oli Vorožba elanikest ukrainlasi 90,95%, venelasi 7,56%, mustlasi 0,90% ja valgevenelasi 0,13%.

## Viited
Kaltene

**Kaltene** (vanasti ka  **Silciems**) on küla (*ciems*) Kuramaal Lätis Talsi piirkonnas Roja vallas. Küla asub valla lõunaosas, merepinnast 10 meetri kõrgusel Liivi lahe kaldal. Kaltene jääb valla keskusest Rojast 7 ning Riiast 119 kilomeetri kaugusele.

Kaltenes asuvad looduskaitsealused Kaltene rannamoodustised, külast läänes aga Kaltene mäed. Valgalciemsi ja Kaltene piiril kasvab looduskaitsealune mänd ümbermõõduga 2,9 meetrit. Looduskaitse all on veel üks mänd, saar, mets-õunapuu ja pärn. Kaitse all on ka Lapsiņase ja Pindari hiidrahnud. Kaltene kiriku kantsel ja orel on muinsusmälestistena regionaalse kaitse all.

Kaltenes asub tehislikule poolsaarele rajatud endine kalakombinaadi hoone. Māris Gailise ja Zaiga Gaile eestvedamisel rajati sinna aastal 2005 puhkemaja Lieldienu sala. Külas asuvad Kaltene, Vaisumi, Drupin.bāze ja Dambīši bussipeatused. Kaltenes on ka raamatukogu.

käla on läbi aegade mitmele erinevale mõisale kuulunud. Aastal 1567 valmis sealne kirik. Aastal 1797 oli külas 15 maja, ka asus seal kõrts. Aastal 1826 kuulus küla  Nurmuiža kihelkonda. Kaltenes oli toona lisaks kõrtsile veel kaks kooli. Aastal 1874 asutati seal piirkonna esimene baptistide kogudus. XIX sajandil ehitati Kaltenes kokku 57 purjelaeva. Aastani 1949 kuulusid küla alad Lubezere, Nogale ja Upesgrīva valda. Aastal 1947 moodustati külas artell Staļina ceļš. Aastal 1967 moodustati selle baasil kalurikolhoos Banga. Aastail 2009–2021 kuulus küla Roja piirkonda.

## Elanike arv


* 536 (1970)
* 440 (1979)
* 442 (1989)
* 437 (2000)

* 347 (2011)
* 348 (2020)
* 306 (2025)


## Viited
Kenelm Digby

**Kenelm Digby** (11. juuli 1603 – 11. juuni 1665) oli diplomaat ja loodusfilosoof.

Ta oli Londoni Kuningliku Seltsi asutajaliikmeid.

## Teoseid
**Discourse Concerning the Vegetation of Plants* (1661)
David Černý

**David Černý** (sündinud 15. detsembril 1967) on tšehhi skulptor. Ta sai tuntuks 1991. aastal, kui ta üliõpilasena värvis koos sõpradega Nõukogude tankimeeskondade monumendiks oleva tanki roosaks. Selle eest vahistati ta lühikeseks ajaks huligaansuse eest.

2009. aastal lõi ta Tšehhi Euroopa Liidu eesistumise puhul teose "Entropa", kus on satiiriliselt kujutatud 27 EL liikmesriiki ja mis tekitas teravat vastukaja mitmetes Euroopa riikides.

Tema tööde hulka kuulub ka paroodia Damien Hirsti teosest "The Physical Impossibility of Death in the Mind of Someone Living", kus hai asemel ujub formaldehüüdis Saddam Hussein.

## Galerii

File:Cerný Wenceslas.JPG|"Ratsu" (Wenceslaus I surnud hobusel)
File:Cerný hanging statue.JPG|Sigmund Freudi kuju
File:Miminka Davida Černého.jpg|"Tornibeebi". Žižkovi teletorn
File:CernýPeeingStatues.jpg|Skulptuur Franz Kafka muuseumi ees (2004), Praha
File:Liberec.Busshelter.JPG|"Hiiglaste pidu". Bussipeatus Liberecis
File:London Booster.jpg|"London Booster" London, Islington, Business Design Centre'i esine
File:Gesto, David Černý(sochař), 21.10.2013, Praha.jpg|"Žest". Praha
Priit Kripson

**Priit Kripson** (sündinud 13. septembril 1971 Tartus) on eesti ja Belgia balletitantsija ja teatrijuht.

Kripson lõpetas 1988. aastal Tallinna Koreograafiakooli. Aastatel 1988–1989 täiendas ta ennast Moskva akadeemilises koreograafiakoolis. Aastatel 1989–1992 oli Kripson Estonia teatri balletisolist, 1992–1994 solist Karlsruhes Badisches Staatstheater Karlsruhe balletitrupis. 

Alates 1994. aastast töötab Kripson Belgias Antwerpenis. Ta oli aastatel 1994–2008 Flaami Kuningliku Balleti esitantsija. Alates 2008. aastast on ta samas etenduse juht.

## Isiklikku
Kripson on abielus alates 2008. aastast.

## Välislingid
* Priit Kripson Eesti Teatriliidu kodulehel
*Priit Kripson Flandria Ooperi ja Balleti kodulehel
Tibor Benkő

**Tibor Benkő** (sündinud 16. oktoobril 1955 Nyíregyházas) on Ungari sõjaväelane (kindral) ja poliitik. Ta oli 18. maist 2018 kuni 24. maini 2022 Ungari kaitseminister.

Ta õppis aastatel 1975–1979 Lajos Kossuthi sõjakoolis raketi- ja suurtükivägede ohvitseriks. Aastatel 1985–1988 õppis ta Leningradis M. I. Kalinini nimelises Suurtükiväeakadeemias. Aastatel 2000–2001 täiendas ta end USA-s Ameerika Ühendriikide Maaväe Sõjakolledžis. Aastatel 2004–2006 täiendas ta end personalijuhtimise alal Püha Istváni ülikoolis. Aastatel 2007–2010 oli ta doktoriõppes Miklós Zrínyi Riigikaitseülikoolis ning kaitses 2. septembril 2010 samas kõrgkoolis doktoriväitekirja.

6. juunist 2010 kuni 16. maini 2018 oli ta Ungari Kaitseväe Peastaabi ülem.

18. maist 2018 kuni 24. maini 2022 oli ta Ungari kaitseminister.
Bobrovõtsja

**Bobrovõtsja** (ukraina Бобровиця, vene Бобровица) on linn Ukrainas Tšernigivi oblastis, Bobrovõtsja rajooni halduskeskus.

Asulat on esmamainitud 1300. aastal. Linnaõigused sai Bobrovõtsja 1958. aastal.

Ukraina 2001. aasta rahvaloenduse andmetel oli Bobrovõtsja elanikest ukrainlasi 96,84%, venelasi 2,29%, valgevenelasi 0,35% ja armeenlasi 0,20%.

## Viited
Ulf Kristersson

**Ulf Hjalmar Ed Kristersson** (sündinud 29. detsembril 1963 Lundis) on Rootsi poliitik, alates 18. oktoobrist 2022 Rootsi peaminister.

Alates 2017. aastast on ta Mõõduka Koalitsioonipartei juht ja oli kuni valitsusjuhiks saamiseni opositsiooniliider. Kristersson oli Riksdagi liige 1991–2000 ja 2014–2022.  Aastatel 2010–2014 oli ta sotsiaalminister. 

## Elukäik
Aastatel 1983–1984 läbis Kristersson ajateenistuse.

Aastatel 1988–1992 juhtis ta moderaatide noorteühendust. 1992. aastal kaotas ta koha kolme häälega hilisemale peaministrile Fredrik Reinfeldtile. Kristerssonis nähti moderaatide neoliberaalsema tiiva esindajat, Reinfeldtis konservatiivsema tiiva esindajat.  

Tal on majandusteaduste kraad Uppsala Ülikoolist. 

Aastatel 1995–1998 töötas Kristersson parempoolse mõttekoja Timbro kirjastuse juures, olles samal ajal ka Riksdagi liige. 

Aastal 1994 andis kirjastus välja Kristerssoni raamatu "Non-working Generation". Kristersson kritiseerib seal Rootsi heaoluriiki, mis muutvat inimesed passiivseks. Kristerssoni hinnangul on Rootsi mudel võrreldav apartheidiga. 

2000. aastal suundus Kristersson parlamendist erasektorisse, kus töötas kommunikatsiooni valdkonnas.

Pärast 2002. aasta valimisi hakkas ta kaasa lööma omavalitsuse taseme poliitikas, tegutsedes algul Strängnäsi vallas ja hiljem Stockholmi linnas.  

Aastatel 2010–2014 oli ta Fredrik Reinfeldti valitsuses sotsiaalminister, pärast seda Riksdagi liige. 

2017. aasta 1. oktoobril valiti ta aasta enne üldvalimisi moderaatide juhiks. 

2018. aasta Riksdagi valimiste järel tegi spiiker Andreas Norlén Kristerssonile ettepaneku valitsuse moodustamiseks, kuid Kristerssoni peaministrikandidatuur ei saanud Riksdagis vajalikku toetust. Pärast neljakuist valitsuskriisi jätkas peaministrina sotsiaaldemokraat Stefan Löfven.

## Tsitaat

## Isiklikku
Kristersson abiellus 1991. aastal Birgitta Ediga. Paaril on kolm Hiinast adopteeritud tütart. 

## Viited
Malõn

**Malõn** (ukraina Малин) on oblastilise alluvusega linn Ukrainas Žõtomõri oblastis Korosteni rajoonis. Malõn asub Žõtomõrist umbes 72 km kirdes ja Kiievist ligikaudu 95 km lääneloodes.

Ukraina 2001. aasta rahvaloenduse andmetel oli Malõni elanikest ukrainlasi 93,23%, venelasi 4,12%, poolakaid 1,10%, tšehhe 0,60%, valgevenelasi 0,32%, juute 0,14%, sakslasi 0,06%, armeenlasi 0,05% ja moldaavlasi 0,05%.

## Viited
Mena

**Mena** (ukraina *Мена*) on linn Ukrainas Tšernigivi oblastis, Mena rajooni keskus. Asub Desna lisajõe Mena kaldal.

1966. aastal sai linnaks.

## Viited

## Välislingid

*Linna koduleht
Nathalie Skowronek

**Nathalie Skowronek** (sündinud 1973. aastal Brüsselis) on Belgia kirjanik. 

Nathalie Skowronek õppis ülikoolis kirjandust ning on töötanud kirjastaja ja loovkirjutamise õpetajana. 

Tema esikromaan "Karen ja mina" ("Karen et moi") ilmus 2011. aastal. 

2020. aastal võitis ta oma romaani "La carte des regrets" eest Euroopa Liidu kirjandusauhinna.

### Teosed
* Michel Le Bris, Jean Rouaud ja Nathalie Skowronek, *Je est un autre: Pour une identité-monde*, Paris, Éditions Gallimard, 2010
* *Karen et moi*, Paris, Éditions Arléa, 2011
* *Max, en apparence*, Paris, Éditions Arléa, 2013
* *La Shoah de M. Durand*, Paris, Éditions Gallimard, 2015
* *Un monde sur mesure*, Paris, Éditions Grasset & Fasquelle, 2017
* *La carte des regrets,* Paris, Éditions Grasset & Fasquelle, 2020
Kärt Anton

**Kärt Anton** (sündinud 7. detsembril 1994 Valgas) on eesti laulja ja muusikalinäitleja. 

Ta on lõpetanud Tartu Ülikooli Viljandi kultuuriakadeemia muusika ja helitehnoloogia erialal. 

Ta osales 2019. aasta sügishooajal TV3 paroodiasaates "Su nägu kõlab tuttavalt", kus jõudis viiendasse saatesse.

## Rollid teatrilavastustes
* 2017 – Eponine, muusikal "Hüljatud", teater Vanemuine 
* 2018 – Belle, muusikal "Kaunitar ja koletis", teater Vanemuine
* 2019 – Graziella, muusikal "West Side Story", rahvusooper Estonia
* 2020 – Mary Roberts, muusikal "Nunnad hoos", teater Vanemuine
* 2020 – Meg, muusikal "Ooperifantoom", teater Vanemuine

## Telesarja- ja filmirollid
Kärt Anton on mänginud Toomas Kirsi mängufilmis "Õigus õnnele" ning telesarjades "Pilvede all", "Kättemaksukontor" ja "Armastus".

## Välislingid
* Maarius Suviste. Tõusev muusikalitäht: tahaksin jõuda veel kaugemale Lõuna-Eesti Postimees, 2. november 2018
Georg Vain

**Georg Karlis Vain** (16. jaanuar (29. jaanuar ukj) 1898 – 21. september 1928) oli Eesti jalgpallur. 

Aastatel 1921–1923 mängis ta Tallinna Kalevi ja 1924 Tallinna Spordi ridades. Tuli 1923. ja 1924. aastal Eesti meistriks.

Vain mängis aastatel 1921–1923 kuus korda Eesti koondises. Suri tuberkuloosi.

## Viited
Maajumal

**Maajumal** (ka *maaisa*, *maaema*) on rahvausundis maakaitsevaim, kellele annetatakse söögi- ja joogiohvreid.

Maajumala austamine toimus peamiselt Lõuna-Eestis, kus see oli osaliselt segunenud uskumusega majahaldjasse. Teda on samastatud ka maa-alustega. Enamasti vastasid maajumalale mitmesugused viljakushaldjad nagu Metsik, Peko jt. Peale  maa ristiusku pööramist sakslaste poolt, hakkasid maajumala rolli täitma tasapisi katoliku pühakud, üks kes astus algse maajumala (maaema) asemele oli Neitsi Maarja. 

Eestis on maajumala kõrval kasutatud rohkesti ka muudel kujutelmadel põhinevat viljakusmaagiat.

## Vaata ka
*Haldjas
*Jumalad

## Viide

## Välislingid
* Vanade eestlaste muinasusund
Hola Prõstan

**Hola Prõstan** (ukraina Гола Пристань, vene Голая Пристань) on oblastilise alluvusega linn Ukrainas Hersoni oblastis, Hola Prõstani rajooni halduskeskus (ei kuulu ise rajooni koosseisu). Hola Prõstan asub Dnepri deltas, Konka jõe ääres.

Asula rajasid kasakad 1709. aastal. Hola Prõstan sai linnaõigused 1958. aastal.

Ukraina 2001. aasta rahvaloenduse andmetel oli Hola Prõstani elanikest ukrainlasi 84,03%, venelasi 13,41%, valgevenelasi 0,52%, armeenlasi 0,49%, moldaavlasi 0,26% ja tatarlasi 0,13%.

## Viited
Snihurivka

**Snihurivka** (ukraina *Снігурівка*) on linn Ukrainas Mõkolajivi oblasti Baštanka rajoonis. Snihurivka asub Inhuletsi jõe paremal kaldal.

## Ajalugu
Asula on rajatud 1812. aastal. Linnaõigused sai Snihurivka 1961. aastal.

Ukraina 2001. aasta rahvaloenduse andmetel oli Snihurivka elanikest ukrainlast 87,85%, venelasi 8,87%, valgevenelasi 1,51%, moldaavlasi 0,55%, armeenlasi 0,16%, bulgaarlasi 0,10% ja poolakaid 0,10%.

### Sõjategevus 2022. aastal
Vene väed okupeerisid asula 19. märtsil 2022. 9. novembril 2022 heisati asula staadionil Ukraina lipp. 10. novembril 2022 vabastas asula Ukraina 131. üksik luurepataljon.

### Galerii

Паровий млин у Снігурівці (у березні 2013).jpg|Hoone Snihurivkas 2013. aastal
Snihurivka Kolos Stadium 2.jpg|Staadion 2016. aastal


## Viited
Vähim elujõuline toode

**Vähim elujõuline toode** või **minimaalne töötav toode** (inglise keeles *minimum viable product*, lühendatult MVP) on toote algeline kuju, mis rahuldab esimeste klientide vajadusi ning on küllaldane tagasiside kogumiseks edaspidise tootearenduse jaoks.

Iduettevõtluses peetakse vähimat elujõulist toodet esimeseks sammuks investoritega läbirääkimiste alustamisel  ning selle loomine on ettevõtlusele orienteeritud häkatonide tüüpiliseks eesmärgiks.

## Vaata ka
*Prototüüp
*Liftikõne

## Viited
Dulce Maria Cardoso

**Dulce Maria Cardoso** (sündinud 1964) on Portugali kirjanik.

Ta sündis Portugalis, kuid veetis esimesed eluaastad Angolas Luandas. Pere kolis tagasi Portugali 1975. aastal pärast Portugali kolooniate iseseisvumist. Cardoso õppis Lissaboni ülikoolis õigusteadust ning töötas enne täiskohaga kirjanikuks hakkamist juristina. Romaani *Os Meus Sentimentos* eest võitis ta 2009. aastal Euroopa Liidu kirjandusauhinna. 

## Teosed
* *Campo de Sangue* (romaan), Asa 2002
* *Os meus Sentimentos* (romaan), Asa 2005
* *Até Nós* (novellikogu) Asa 2008
* *O Chão dos Pardais* (romaan) Asa 2009
* *O Retorno* (romaan) Tinta da China 2011
* *A Bíblia de Lôá* (lasteraamat), Tinta da China 2014 (kahes köites: *Lôá e a véspera do primeiro dia* ja *Lôá perdida no paraíso*)
* *Tudo são histórias de amor* (novellikogu), Tinta da China, 2014
Filmisarja "Kiired ja vihased" tegelaste loend

**"[[Kiired ja vihased]]"** on Ameerika Ühendriikide autodeteemaline seiklusfilmide sari. Selle produtsent on Neal H. Moritz ning levitaja Universal Studios. Sari koosneb kaheksast põhifilmist, ühest nn *spin-off* kõrvalfilmist ning kahest lühifilmist. Siin on loetletud sarja **tegelasi**.

## Loend

†Kui "Kiired ja vihased 7" oli veel tootmises, hukkus Paul Walker 30. novembril 2013 autoõnnetuses ning tema tegelane, Brian O'Connor, tuli filmist välja kirjutada. Veel filmimata jäänud stseenides täitsid rolli Walkeri vennad Caleb ja Cody. Film pühendati temale.

## Viited
Kiisa mõis (Keila)

**Kiisa mõis** (saksa keeles *Kisa*) oli Saku mõisa karjamõis Keila kihelkonnas Harjumaal, tänapäevase haldusjaotuse järgi Kiisa aleviku lähedal Saku vallas Harju maakonnas.

1873. aastal müüs Valerian von Baggehufwudt Saku mõisa küljest mõisamaakoha Kiisa Kolu valla talupojale Gustav Bremannile.

## Viited

## Välislingid
*
*Kiisa mõis (Keila khk), Kinnistute register Eesti Rahvusarhiivis
Laoküla mõis

**Laoküla mõis** (saksa keeles *Laoküll*) oli Meremõisa mõisa karjamõis Keila kihelkonnas Harjumaal, tänapäeva Laoküla küla lähedal Lääne-Harju vallas Harju maakonnas.

## Viited

## Välislingid
*
Lehmja mõis (Keila)

**Lehmja mõis** (saksa keeles *Lehmja*) oli Harku mõisa karjamõis Keila kihelkonnas Harjumaal, tänapäeva Alliku  küla lähedal Saue vallas Harju maakonnas.

## Viited

## Välislingid
*
*Harku mõis ja Lehmja poolmõis (Keila khk), Kinnistute register Eesti Rahvusarhiivis
Lepiku mõis (Keila)

**Lepiku mõis**, ka Laabi karjamõis (saksa keeles *Ellerrode*) oli Rannamõisa mõisa karjamõis Keila kihelkonnas Harjumaal, tänapäeva Vatsla  küla lähedal Saue vallas Harju maakonnas.

## Viited

## Välislingid
*
Nahkja mõis

**Nahkja mõis**, ka Nahkjala karjamõis (saksa keeles *Nachtigal*) oli Keila mõisa karjamõis Keila kihelkonnas Harjumaal.

Tänapäevase haldusjaotuse järgi jääb kunagine mõisasüda Harju maakonna Lääne-Harju valla Ohtu küla territooriumile.

## Viited

## Välislingid
*
Strange Days

**Strange Days** on ansambli The Doors teine stuudioalbum. See ilmus 25. septembril 1967 plaadifirma Elektra Records all. Album oli edukas, jõudes US Billboard 200 edetabelis 3. kohale ning sai lõpuks plaatinaplaadi nimetuse. Albumil on top-30 singlid "People Are Strange" ja "Love Me Two Times".

Kõikide lugude autorid on John Densmore, Robbie Krieger, Ray Manzarek ja Jim Morrison.

2003. aastal koostatud Rolling Stone'i kõigi aegade 500 parema albumi loendis asub see 407. kohal jäädes siiski maha albumitest "The Doors" (42. koht) ja "L.A. Woman" (362. koht).

## Lood
;A-pool
#"Strange Days" – 3:09
#"You're Lost Little Girl" – 3:03
#"Love Me Two Times" – 3:16
#"Unhappy Girl" – 2:00
#"Horse Latitudes" – 1:35
#"Moonlight Drive" – 3:04
;B-pool
#"People Are Strange" – 2:12
#"My Eyes Have Seen You" – 2:29
#"I Can't See Your Face in My Mind" – 3:26
#"When the Music's Over" – 10:59
Irõna Krjuko

**Irõna Krjuko** (sündinud 30. juulil 1991 Siannos) on Valgevene laskesuusataja.

MK-sarjas debüteeris ta hooajal 2011–2012. 2018. aasta taliolümpiamängudel sai ta 4×6 km teatesõidus kuldmedali.
Torikseened

**Torikseened** on elusatel ja surnud puudel kasvavad lagundajad. Nende viljakehad on enamasti kabjakujulised, paljudel on need kokku kasvanud ja meenutavad riiuleid. Kui vaadata viljakeha altpoolt, on näha torukeste kiht, milles arenevad eosed. Nad surmavad elusaid puid või muudavad need väga tormihellaks.

Eestis elab 211 liiki torikseeni.

## Viited
Pällu mõis

**Pällu mõis**, (saksa keeles *Pällo, Hermannshof, Hermannsberg*) oli Tuula mõisa karjamõis Keila kihelkonnas Harjumaal, tänapäeva Pällu  küla lähedal Saue vallas Harju maakonnas.

Pällu karjamõis kuulus Valingu mõisa juurde 

## Viited

## Välislingid
*
*
Suur-Aru mõis

**Suur-Aru mõis** (saksa keeles *Suurarro*) oli Tuula mõisa karjamõis Keila kihelkonnas Harjumaal.

1851. aastal müüs Reinhold Wilhelm von Samson-Himmelstjerna Tuula mõisa karjamõisa Suur-Aru Toompea vabade inimeste oklaadi sissekirjutatud Hans Johani p Thalheimile.

Tänapäevase haldusjaotuse järgi jääb kunagine mõisasüda Harju maakonna Saue valla Tuula küla territooriumile.

## Viited

## Välislingid
*
Itšnja

**Itšnja** (ukraina *Ічня*) on linn Ukrainas Tšernihivi oblastis, Itšnja rajooni keskus. Asub Itšenka jõe ääres.

Asulat on esmamainitud 14. sajandil. 1957. aastal sai linnaks.

## Välislingid
Sillamäe kaubajaam

**Sillamäe kaubajaam** on kaubajaam Ida-Virumaal Sillamäe sadama territooriumil. 

Kaubajaamas asub kokku 14 jaamateed pikkusega 1050–1500 meetrit; raudteede kogupikkus on 33,9 km. 

AS Sillamäe Sadama valdusse kuulub ka 6 manöövervedurit ja 4,6 km pikkune harutee, mis liitub AS Eesti Raudteele kuuluva avaliku raudteega Vaivara jaamas.

Jaam käitleb mitmesuguseid kaubagruppe (kuni 12 miljonit tonni aastas) ja on laiendatud ka kaide alale.
## Viited
Birziņciems

**Birziņciems** on endine küla (*skrajciems* ehk hajaküla) Kuramaal Lätis Talsi piirkonnas Roja vallas. Küla asus valla keskosas Roja jõe ääres. Birziņciems jääb tänapäeval Rude küla koosseisu. Aastail 2009–2021 kuulus küla Roja piirkonda.

## Viited